**Scrisoare de informare pentru părinții/îngrijitorii unui copil cu rujeolă**

Stimate cititor,

Primiți această scrisoare, deoarece copilul dumneavoastră are rujeolă. Aceasta este o veste neplăcută și poate ridica întrebări. Este important să urmați cu atenție regulile de viață din această scrisoare. În acest fel veți contribui la prevenirea răspândirii virusului. Dacă simptomele se înrăutățesc, apelați la medicul de familie.

**Ce este rujeola?**

Rujeola este o boală punctiformă contagioasă, cauzată de un virus. Boala debutează cu febră, apatie, răceală (nazală) și tuse. După 3 până la 7 zile, apar pete roșii pe piele. Mai întâi în spatele urechilor, apoi pe tot corpul. Copiii cu rujeolă fac uneori și o infecție a urechii sau pneumonie.

**Contagiozitate**

Virusul se găsește în nasul și gâtul unei persoane cu rujeolă. Atunci când o persoană bolnavă de rujeolă tușește sau strănută, mici particule care conțin virusul sunt eliberate în aer. Alte persoane pot inhala aceste particule și astfel pot contracta și ele rujeola. Virusul rujeolei este foarte contagios. O persoană cu rujeolă este contagioasă deja cu patru zile înainte de apariția petelor și până la patru zile după apariția lor. Timpul dintre momentul infectării și cel al îmbolnăvirii este de 7 până la 14 zile. De obicei în jur de 10 zile.

Mai multe informații despre rujeolă găsiți la: https://www.rivm.nl/mazelen.

**Rămânerea acasă**

Este important ca copilul dumneavoastră să rămână acasă timp de până la patru zile după apariția petelor. De asemenea este înțelept să evitați în această perioadă contactul cu bebeluși, femei însărcinate sau persoane cu sistemul imunitar grav compromis. Dacă petele au apărut cu mai mult de patru zile în urmă, copilul dumneavoastră nu mai este contagios. Dacă copilul dumneavoastră se simte bine, se poate întoarce la grădiniță sau la școală.

Aveți alți copii nevaccinați care frecventează grădinița sau școala? Dacă da, țineți acești copii acasă și întrebați Direcția de Sănătate Publică /DSP/ până când ar trebui să vă țineți copilul (copiii) acasă. Astfel veți împiedica răspândirea virusului.

**Ancheta privind sursa și contactul**

DSP vă va contacta pentru a afla cu ce persoane a intrat în contact copilul dumneavoastră. De exemplu colocatari, membrii familiei sau copii de la grădiniță sau de la școală.

Persoanele care nu au avut încă rujeolă sau care nu au fost vaccinate împotriva rujeolei pot încă contracta boala. Bebelușii, femeile însărcinate nevaccinate și persoanele cu un sistem imunitar grav compromis prezintă un risc mai mare de a se îmbolnăvi grav de rujeolă.

**Vaccinarea împotriva rujeolei (BMR)**

Persoanele care au intrat în contact cu copilul dumneavoastră și care nu au fost încă vaccinate împotriva rujeolei (BMR) pot fi vaccinate prin intermediul DSP. Fiind vaccinați, aceștia produc anticorpi împotriva bolii și nu fac rujeolă. Persoanele care riscă să se îmbolnăvească grav de rujeolă, dar care nu pot fi vaccinate, pot obține anticorpi. Acești anticorpi protejează temporar împotriva rujeolei. DSP va discuta acest lucru cu persoanele în cauză.

**Ce trebuie făcut, dacă credeți că și altcineva din familia dvs. are rujeolă?**

Dacă și alți membri ai familiei prezintă simptome compatibile cu rujeola, aceștia trebuie să rămână acasă. De asemenea, este important să nu vă apropiați de bebeluși, de femeile însărcinate și de persoanele cu un sistem imunitar grav compromis.

Sunați-vă medicul de familie înainte de a merge la cabinetul medical de familie. Într-un cabinet de medicină generală (aglomerat), virusul se poate răspândi cu ușurință. Când sunați, medicul de familie sau asistentul medical vă va spune ce puteți face.

**Aveți întrebări despre rujeolă?**

Informații generale găsiți la: https://www.rivm.nl/mazelen

Numărul de telefon DSP:

Sperăm că prin prezenta scrisoare v-am oferit informații suficiente.

Cu stimă,

**Echipa de control al bolilor infecțioase**
DSP [....]